b'\n_START_ARTICLE_\nBocvana\n_START_SECTION_\nZgodovina\n_START_PARAGRAPH_\nBantujska plemena so se naselila na podro\xc4\x8dju Bocvane in sosednjih pokrajin v za\xc4\x8detku 16. stoletja. Glavna etni\xc4\x8dna skupina, Tswana, je pri\xc5\xa1la na to ozemlje z juga na za\xc4\x8detku 19. stoletja, za \xc4\x8dasa Zulujskih vojn. V drugi polovici 19. stoletja so izbruhnili spopadi med \xc4\x8drnskimi plemeni in Buri iz Transvaala, Oranja ter Angle\xc5\xbei iz Kaaplanda. Leta 1885 je Bocvana postala britanski protektorat. Z ustanovitvijo Ju\xc5\xbenoafri\xc5\xa1ke unije leta 1910 in naseljevanjem belcev v Ju\xc5\xbeni Rodeziji so bile ustvarjene dokon\xc4\x8dne meje britanskega protektorata. Leta 1965 je Bocvana dobila \xc5\xa1iroko avtonomijo, 30. septembra 1966 pa je razglasila neodvisnost.\n_START_SECTION_\nEkonomija\n_START_PARAGRAPH_\nJe ena od gospodarsko najbolj razvitih dr\xc5\xbeav v Afriki. Od svoje osamosvojitve leta 1966 je imela eno najvi\xc5\xa1jih stopnjo gospodarske rasti na svetu. Najpomembnej\xc5\xa1a gospodarska panoga v Bocvani je pridobivanje diamantov. Diamanti predstavljajo pribli\xc5\xbeno 85\xc2\xa0% izvoza in pribli\xc5\xbeno tretjino prora\xc4\x8dunskih prihodkov dr\xc5\xbeavnega prora\xc4\x8duna Bocvane. Zaradi velike odvisnosti od izvoza enega luksuznega blaga (diamantov) je zelo podvr\xc5\xbeena dogodkom na svetovnem trgu.'